Kloviso kultūra

Kloviso kultūra (), dar vadinama Ljano kultūra (Llano culture) – vėlyvojo paleolito archeologinė kultūra, apie 10 000–8900 m. pr. m. e. paplitusi Šiaurės Amerikoje.

Kloviso kultūra – viena ankstyviausių paleoindėnų kultūrų. Pavadinta pagal Kloviso miestą JAV, Naujojoje Meksikoje, kur 1929 m. rastas pirmasis šios kultūros radinys."Native American. " Encyclopædia Britannica. Encyclopædia Britannica 2009 Ultimate Reference Suite. Chicago: Encyclopædia Britannica, 2009. Pagrindinės šios kultūros gyvenvietės – Nakas, Lehneris, Murėj Springas (Arizona), Blekvoter Drou (Naujoji Meksika), Dentas (Koloradas), Yst Venači (Vašingtonas). Žmonės gyveno nedidelėmis, kelių šeimų, grupėmis. Vertėsi medžiokle (medžiojo mamutus, bizonus, elnius, laukinius arklius) ir žvejyba, rinko maistą. Naudojo antgalius (retušuotus visame paviršiuje) pagamintus iš titnago, obsidiano, chalcedono, gremžtukus, rėžtukus ir rėžiklius, peilius, taip pat kaulo ir rago dirbinius (smaigus su ovalo formos skylute, cilindrinius antgalius), kartais ornamentuotus. Manoma, kad Kloviso kultūrą pakeitė Folsomo kultūra.

Nors Kloviso kultūra ilgą laiką laikyta pirmąja paleoindėnų kultūra, tačiau rasti nauji archeologiniai radiniai rodo, jog Amerika gyvenama kur kas seniau. Brazilijoje rasta 11,5 tūkst. metų senumo kaukolėWalter A. Neves, Mark Hubbe. Cranial morphology of early Americans from Lagoa Santa, Brazil: Implications for the settlement of the New World. PNAS, December 20, 2005, vol. 102, No. 51. (Nuoroda tikrinta 2011-04-04), Monte Verdėje, Čilėje, buvo gyvenama prieš 12–14 tūkst. metų, Volkeryje, Minesotoje, rasti 13–15 tūkst. metų senumo akmens dirbiniaiStefan Lovgren Ancient Stone „Tools“ Found; May Be Among Americas' Oldest. National Geographic, February 15, 2007. (Nuoroda tikrinta 2011-04-04), Meadowcroft Rockshelter vietovėje, Pensilvanijoje – 16–19 tūkst. m. radiniai, Kaktusų kalvoje, Virdžinijoje – 15–17 tūkst. m. akmens dirbiniai.Pre-Clovis Occupation on the Nottoway River in Virginia . Athena Review, Vol. 2, No. 3: Recent Finds in Archaeology (Nuoroda tikrinta 2011-04-04).

 Išnašos 

Kategorija:Šiaurės Amerikos archeologinės kultūros
Kategorija:JAV archeologija